1990 בספורט

אופניים 
 בג'ירו ד'איטליה ניצח ג'אני בוניו ()
 בטור דה פראנס זכה גרג למונד () בפעם השלישית
 בוואלטה אספניה - ניצח מרקו ג'ובאנטי ()
 באליפות העולם ברכיבת אופניים ניצח רודי דהאננס ()

 אגרוף 
ב-11 בפברואר, זכה בסטר דגלס () בנוקאאוט בקרב על אליפות העולם שנערכה בטוקיו שביפן, לאחר ניצחון על מייק טייסון () הפייבוריט. למרות שנפל לקרשים בסיבוב השמיני הוא הצליח בסיבוב העשירי בסדרת מכות להפיל את טייסון, לראשונה בקריירה שלו.

 אתלטיקה 
בפברואר נערכו תחרויות אתלטיקה במסגרת משחקי חבר העמים שערכו באוקלנד שבניו זילנד.
באוגוסט נערכה אליפות אירופה באתלטיקה בספליט שביוגוסלביה.

 טניס 

המנצחות בתחרויות הגראנד סלאם
 אליפות אוסטרליה הפתוחה - שטפי גראף ()
 אליפות צרפת הפתוחה - מוניקה סלש ()
 אליפות וימבלדון - מרטינה נברטילובה ()
 אליפות ארצות הברית הפתוחה - גבריאלה סבטיני ()

המנצחים בתחרויות הגראנד סלאם
 אליפות אוסטרליה הפתוחה - איוון לנדל ()
 אליפות צרפת הפתוחה - אנדרס גומס ()
 אליפות וימבלדון - סטפן אדברג ()
 אליפות ארצות הברית הפתוחה - פיט סמפראס ()

גביע דייוויס

נבחרת ארצות הברית () זכתה בגביע לאחר ניצחון 2-3 על נבחרת אוסטרליה ().

 כדורגל 
מונדיאל
 נבחרת גרמניה המערבית () זוכה בתואר בפעם השלישית, לאחר ניצחון על נבחרת ארגנטינה () בתוצאה 0-1.

הגביע הביניבשתי
 מילאן () זוכה בתואר בפעם השנייה ברציפות והשלישית בסך הכל, והאחרונה, לאחר ניצחון על אולימפיה () בתוצאה 0-3, ובכך קובעת את שיא הזכיות במפעל.

גביע אירופה לאלופות
 מילאן () זוכה בתואר בפעם השנייה ברציפות והרביעית בסך הכל, לאחר ניצחון על בנפיקה ליסבון () בתוצאה 0-1, ובכך הופכת לקבוצה האחרונה בהיסטוריית הטורניר שמצליחה להגן על התואר.

גביע אירופה למחזיקות גביע
 סמפדוריה () זוכה בתואר בפעם הראשונה והיחידה, לאחר ניצחון על אנדרלכט () בתוצאה 0-2 לאחר הארכה.

גביע אופ"א
 יובנטוס () זוכה בתואר בפעם השנייה, לאחר ניצחון על פיורנטינה () 1-3 במפגש הכפול.

הסופר קאפ האירופי
 מילאן () זוכה בתואר בפעם השנייה ברציפות ובסך הכל, לאחר ניצחון על סמפדוריה () 3-1 במפגש הכפול.

גביע ליברטדורס
 אולימפיה () זוכה בתואר בפעם השנייה, לאחר ניצחון על ברצלונה () 1-3 במפגש הכפול.

סופרקופה סודאמריקנה
 אולימפיה () זוכה בתואר בפעם הראשונה והיחידה, לאחר ניצחון על נסיונל () 6-3 במפגש הכפול.

גביע רקופה סודאמריקנה
 בוקה ג'וניורס () זוכה בתואר בפעם הראשונה, לאחר ניצחון על אתלטיקו נסיונל () בתוצאה 0-1.

גביע CONCACAF לאלופות
 קלוב אמריקה () זוכה בתואר בפעם השלישית, לאחר ניצחון על פינאר דל ריו () 8-2 במפגש הכפול.

 גביע אינטראמריקנה
 אתלטיקו נסיונל () זוכה בגביע האינטראמריקנה לאחר ניצחון על אוניברסידד נסיונל ().
פרסים אישיים
כדור הזהב
לותאר מתאוס () זכה בתואר.

קבוצות שנוסדו
 אינטר טורקו ()
 פלורה טאלין ()

כדורגל לפי מדינות
איטליה
 נאפולי זוכה באליפות בפעם השנייה והאחרונה בהיסטוריית המועדון.
 יובנטוס זוכה בגביע בפעם השמינית, לאחר ניצחון על מילאן 0-1 במפגש הכפול.
 נאפולי זוכה בסופר קאפ האיטלקי בפעם הראשונה בהיסטוריית המועדון, לאחר ניצחון על יובנטוס בתוצאה 1-5.

אנגליה
 ליברפול זוכה באליפות בפעם השמונה עשרה והאחרונה בהיסטוריית המועדון.
 מנצ'סטר יונייטד זוכה בגביע בפעם השביעית, לאחר ניצחון על קריסטל פאלאס בתוצאה 0-1 לאחר משחק חוזר (3-3 לאחר הארכה בתום המשחק הראשון).
 נוטינגהאם פורסט זוכה בגביע הפוטבול ליג בפעם השנייה ברציפות והרביעית בסך הכל, והאחרונה, לאחר ניצחון על אולדהאם אתלטיק בתוצאה 0-1.
 התואר מגן הקהילה מתחלק בין ליברפול ומנצ'סטר יונייטד, לאחר תוצאת 1-1 בתום המשחק בין השתיים.

ארגנטינה
 ריבר פלייט זוכה באליפות (עונת 89/90) בפעם העשרים ושתיים.

ברזיל
 קורינתיאנס זוכה באליפות בפעם הראשונה, לאחר ניצחון על סאו פאולו 0-2 במפגש הכפול.
 פלמנגו זוכה בגביע בפעם הראשונה, לאחר ניצחון על גויאס 0-1 במפגש הכפול.

גרמניה
 באיירן מינכן זוכה באליפות בפעם השנייה ברציפות והשתים עשרה בסך הכל.
 פ.צ. קייזרסלאוטרן זוכה בגביע בפעם הראשונה, לאחר ניצחון על ורדר ברמן בתוצאה 2-3.
 באיירן מינכן זוכה בסופר קאפ הגרמני בפעם השלישית, לאחר ניצחון על פ.צ. קייזרסלאוטרן בתוצאה 1-4.

ישראל

 בני יהודה תל אביב זוכה באליפות בפעם הראשונה והיחידה בהיסטוריית המועדון.
 הפועל כפר סבא זוכה בגביע בפעם השלישית והאחרונה בהיסטוריית המועדון, לאחר ניצחון על שמשון תל אביב בתוצאה 0-1 לאחר הארכה.
 הפועל פתח תקווה זוכה בגביע הטוטו (לאומית) בפעם השנייה.
 בני יהודה תל אביב זוכה בסופר קאפ הישראלי בפעם הראשונה והיחידה. הייתה זו מתכונתו האחרונה של המפעל.

ספרד
 ריאל מדריד זוכה באליפות בפעם החמישית ברציפות והעשרים וחמש בסך הכל.
 ברצלונה זוכה בגביע בפעם העשרים ושתיים, לאחר ניצחון על ריאל מדריד בתוצאה 0-2.
 ריאל מדריד זוכה בסופר קאפ הספרדי בפעם השלישית ברציפות ובסך הכל, לאחר ניצחון על ברצלונה 5-1 במפגש הכפול.

 כדורסל 
תחרויות בינלאומיות

אליפות העולם בכדורסל 1990
נבחרת יוגוסלביה () זכתה במדליית הזהב לאחר ניצחון במשחק הגמר על נבחרת ברית המועצות () 75-92. נבחרת ארצות הברית () זכתה במדליית ארד.

הגביע הביניבשתי
התחרות הופסקה עד לשנת 1996

גביע אירופה לאלופות
 בגביע זכתה יוגופלסטיקה ספליט () שניצחה את ברצלונה () 67:72.

גביע אירופה למחזיקות גביע
קנור בולוניה () זוכה בגביע ספורטה, לאחר ניצחון על ריאל מדריד () 79-74.

גביע קוראץ'
חובנטוד בדאלונה () זוכה בגביע קוראץ', לאחר ניצחון על סקאבוליני פזארו () במשחק כפול 96-86 ו-99-98.

כדורסל לפי מדינות
איטליה
 סקאבוליני פזארו זוכה באליפות.

ארצות הברית
 דטרויט פיסטונס ניצחה ב-NBA (ראה עונת 1989/1990 ב-NBA).

ברית המועצות
 אליפות ברית המועצות בכדורסל גברים - צסק"א מוסקבה זוכה בתואר.

יוגוסלביה
 הליגה היוגוסלבית בכדורסל - יוגופלסטיקה ספליט זוכה באליפות.

ישראל
 מכבי תל אביב זוכה באליפות המדינה בפעם ה-21 ברציפות, ו-31 בסך הכל, לאחר ניצחון על הפועל גליל עליון 3:0 בסדרת הגמר.
 מכבי תל אביב זוכה בגביע המדינה, לאחר ניצחון על הפועל גליל עליון בתוצאה 90-92.
 באליפות המדינה לנשים זכתה קבוצת אליצור תל אביב. ובגביע המדינה זכתה קבוצת בני יהודה לאחר שניצחה את מכבי תל אביב 64:65.

ספרד
 ברצלונה זוכה באליפות.
 סרגוסה זוכה בגביע לאחר ניצחון על אסטודיאנטס מדריד בתוצאה 65-67.

 כדורעף 
 במסגרת הליגה העולמית בכדורעף שנערכה בטוקיו שביפן, ב-15 ביולי, זכתה נבחרת איטליה () לאחר ניצחון על ניצחון הולנד () 0-3.
 במסגרת אליפות העולם בכדורעף לנשים שנערכה בבייג'ינג שבסין, באוגוסט, זכתה נבחרת ברית המועצות () במדליית זהב לאחר ניצחון במשחק הגמר על נבחרת סין () 1-3.
 במסגרת אליפות העולם בכדורעף לגברים שנערכה בריו דה ז'ניירו שבברזיל, באוקטובר, זכתה נבחרת איטליה () במדליית זהב לאחר ניצחון במשחק הגמר על נבחרת קובה () 1-3.

 מרוצי מכוניות 
 באליפות פורמולה 1 שכללה 16 מרוצים מנצח איירטון סנה (ברזיל) במכונית מתוצרת מקלרן-הונדה.

 פוטבול 
 בסופרבול ה-24 זכתה סן פרנסיסקו 49' בניצחון 10-55 על דנוור ברונקוס.

שחייה
שיאי עולם

שחיינים
 תאריך  משחה  שם השחיין  מדינה  מקום תחרות  שיא 25 בינואר  100 מטר חזה אדריאן מורהאוז    אוקלנד, ניו זילנד  1:01.5 דקות 4 בפברואר  400 מטר חופשי אנדרס הולמרץ    פריז, צרפת  3:41.7 דקות 11 בפברואר  200 מטר חופשי ג'ורג'ו למברטי    בון, גרמניה המערבית  1:43.6 דקות 24 במרץ  50 מטר חופשי טום ג'אגר    נשוויל, ארצות הברית  21.81 שניות 20 ביולי  200 מטר חזה מייק בארומן    סיאטל, ארצות הברית  2:11.5 דקות 26 ביולי  100 מטר חזה אדריאן מורהאוז    לונדון, בריטניה  1:01.5 דקות

 אירועים עם ענפי ספורט מרובים 
 משחקי חבר העמים, נערכו באוקלנד שבניו זילנד
 משחקי הרצון הטוב, נערכו בסיאטל שבארצות הברית
 משחקי אסיה, נערכו בבייג'ינג שבסין
 משחקי מרכז אמריקה והקריביים, שנערכו במקסיקו סיטי, שבמקסיקו
 המשחקים הגאים נערכו בוונקובר שבקנדה

קישורים חיצוניים

*